[---------- την αξιολο]γωτατην [αρχιερεια]ν των σεβασ[των] συνγενιδα συ[νκλη]τικων και α[σιαρ]χων ασιας και α[ρχιερ]ειων και ιερε[ιαν] δια βιου της πρ[ο πολε]ως πολιαδο[ς α]θηνας αιρεθ[εισαν] υπο του αψε[υδε]στατου θεου διδ[υμεω]ς απολλωνος επ[ι] σωφροσυνη και [σεμν]οτητι υπο των θ[ει]ων αυτου λογιων και ενκωμιασθεισαν ο[υ]τως οψε μεν ω ναεται ζακορου περι κρατογενειης ομφης μαντιπολοιο θεοκλυτεοντες ικεσθε η κορυφην ρηξασα ερισωφρονος [ου] γενετηρος εινοπλιον σκιρτ[ωσ]α παρ αθανατοισι χορευσεν ενθεν παντοι[ας εφ]επειν λαχεν ακροποληας εσθλη μεν πο[λιεσ]σι βοηθοος εν δε τεχναισιν ευπαλαμος κλ[ειτο]ισιν επιστατις εργοπονοισιν αυτοφαν[ους κου]ρης γαρ εχρην ιερηιδα τειμην θηλυτερην δεξασθαι αφ αιματος ευγενετηρων αλλ επι αισαν ελειν γεραων φθασεν αφρογενειης. δη[ρι]α δε κυπρις ποτι παρθενον ατρυτωνην η μεν γαρ θαλαμοιο και εστ αμυητος ερωτος η δε γαμοισι τεθηλε και ευκελαδοις υμεναιοις. τοιγαρ πειθομενοι μοιραις και παλλαδι σεμνην σατορνειλαν θεσθε ιερηφορον αρητειραν. μαρκοι αυρηλιοι ερμειας και μιννιων οι ερμειου την γλυκυτατην μητερα. ευτυχως.
Ionia — Miletos — early 3rd c. AD? — Chiron 1 (1971) 291-298 — GRBS 14 (1973) 65-73 — SGO 1 (1998) 01/20/03
 early 3rd c. AD? 